Pláza

A pláza modern nagyvárosi bevásárlóközpont-komplexum, amely a kiskereskedelmi üzleteken kívül étkezési és egyéb szolgáltatásokat (éttermeket, büféket stb.), valamint gyakran szórakozási, kikapcsolódási lehetőségeket (mozi, játékterem stb.) egyaránt kínál egy épületegyüttesben integrálva. Az elnevezés eredete A plaza szó spanyol eredetű, jelentése ’(fő)tér’. A spanyol szó forrása a középkori latin PLATEA, ’széles út, tér’. Már az ókori görögök és rómaiak korában is minden város rendelkezett egy főtérrel vagy csomóponttal (a görögöknél agóra, piactér), amely a város fontos kereskedelmi központjaként működött. A középkori Spanyolországban e szerepet a Plaza Mayor („főtér”) töltötte be, majd újkeletű kifejezésként a modern bevásárlóközpontokra kezdték el használni először az angolban, ahonnan átkerült a többi nyelvbe is. Azonos eredetű a magyar piac szó is, amely az olasz közvetítésével (piazza) került a nyelvünkbe. A világ bevásárlóközpontjai közül néhány kiemelt pláza Története Az első ilyen bevásárlóközpont az Amerikai Egyesült Államokban épült Country Club Plaza néven spanyol építészeti stíluselemekkel, és 1922-ben nyílt meg a Missouri állambeli Kansas Cityben. Az elnevezést később kiterjesztették az üzletekre és áruházakra, bevásárlókomplexumokra arra utalva, hogy egyben a kulturális élet központjai is. Jelenleg használják olyan épületekre, középületekre is, amelyek alsó szintje üzleteket, szolgáltatásokat, felsőbb szintjei pedig irodaházat vagy szállodát foglalnak magukba. Magyarországon az első ilyen komplexum, amelyet már plázának hívtak, az 1996-ban megnyílt Duna Plaza volt Budapesten, majd egyre több épült és épül ma is a nagyvárosokban, háttérbe szorítva a hagyományos áruházakat. A modern bevásárló központok történetének mérföldkövei, főbb fejlődési fejezetek A plázák magyarországi története Az 1990-es éveket megelőzően még nem létezett a magyar köznyelvben a pláza szó, inkább az üzletközpont szót használták. A Centrum és Skála áruházak által dominált Kádár-korszak két legjelentősebb üzletközpontja a Budapesten a Flórián téren, illetve az Örs Vezér terénél épült fel. A Flórián üzletközpont a panelprogram során átépült óbudai városközpont lakóinak kiszolgálására épült. A megnyitóját 1976. június 30-án tartották, 19000 négyzetméteren 25 üzlet állt a vásárlók rendelkezésére. A rendszerváltás előtt a legnagyobb üzletközpont az 1980-ban átadott Sugár volt. Közel 30 ezer négyzetméteren 80 üzletet és 200 parkolóhelyet kínált a látogatóknak. A rendszerváltás utáni első, immáron "amerikai" típusú "pláza" a Gyöngyösi úti metróállomásnál megépült Duna Plaza volt. A helyszín az 1990-ben átadott metróállomás közvetlen közelében található. Mérete 37 ezer négyzetméter. Az 1996. október 14-én történt megnyitáskor még jégkorcsolya pályája is volt, ezt később megszüntették. A Duna Plaza nem sokáig élvezhette a legújabb pláza címet. Már 1996 végén megnyitott a jóval nagyobb Pólus Center, amely a megnyitásakor 56 ezer négyzetméterével nem csak Budapest, hanem az egész kelet-európai régió legnagyobbjának számított. Az EuroPark Kispesten nyitotta meg kapuit 1997. március 11-én, 25600 négyzetméteren, 68 üzlettel. 1997-ben nyitott meg a Csepel Plaza is, majd a Lurdy-ház 1998 őszén nyitott meg a Mester utca és a Hungária körgyűrű sarkán. A Mamut 1998-ban nyitott, továbbá 2001-ben nyílt meg a Mammut II. A Westend 1999. november 12-én nyitotta meg kapuit a Nyugati téren. A beruházó TriGranit Fejlesztési Részvénytársaság volt, amelynek vezetője Demján Sándor volt. A Westend nem csupán Budapest egyik legnagyobb bevásárlóközpontja, a komplexum egy Hilton szállodát és egy irodaházat is magába foglal. A Campona is 1999-ben nyitott, de a város belső részeitől igen messze. A nagy dobás ezen a helyen a Tropicarium megnyitása volt. A 2000-es évek elejétől mind a fővárosban, mind vidéken sorban nyitottak a plázák. A MOM Park bevásárlóközpontja 2001-ben nyitott, az az Örs vezér terén az Árkád 2002. március 20-án. Az Aréna Plaza 2007. november 15-én nyitott meg, az Allee 2009. november 11-én, 11 óra 11 perckor nyitott meg, még jóval a 4-es metró állomásának átadása előtt. A Corvin Plaza 2010. október 27-én nyitott meg a Corvin-Szigony projektként indult, végül Corvin Sétányra keresztelt józsefvárosi rehabilitációs program keretében. A KÖKI Terminál 2011. május 18-iki átadásáig hosszú, rögös út vezetett. Beütött a válság, a metróvégállomás átépítésénél is hibáztak, korábban már kiközölt látványterveket töröltettek, és kis híján be is csődölt az bevásárlóközpont. A tervek szerint 2025. októberben nyílik meg Zuglóban egy 11 ezer négyzetméternyi bevásárlóközpont, amelynek a 'Zenit Corso' nevet adták és a Budapest, XIV. Csömöri út. 13. szám alatt található. Vidéki plázák Győr Plaza, Győr (1998) Sopron Plaza, Sopron (1998) Debrecen Plaza, Debrecen (1998) Alba Plaza, Székesfehérvár (1999) Alba üzletház, Salgótarján (1999) Pécs Plaza, Pécs (1999) Nyír Plaza, Nyíregyháza (2000) Miskolc Plaza, Miskolc (2000) Kanizsa Plaza, Nagykanizsa (2000) Kaposvár Plaza, Kaposvár (2000) Szeged Plaza, Szeged (2000) Szinva Park, Miskolc (2000) Szolnok Plaza, Szolnok (2001) Savaria Plaza, Szombathely (2001) Csaba Center, Békéscsaba (2001) Zala Plaza, Zalaegerszeg (2002) Keszthely Plaza, Keszthely (2003) Balaton Plaza, Veszprém (2004) Pécs Árkád, Pécs (2004) Malom Központ, Kecskemét (2005) Gyöngyház Plaza, Gyöngyös (2006) Győr Árkád, Győr (2006) Vértes Center, Tatabánya (2007) Debrecen Fórum, Debrecen (2008) Agria Park, Eger (2008) Nyíregyháza Korzó, Nyíregyháza (2008) Pelikán bevásárlóközpont, Szolnok (2008) Szeged Árkád, Szeged (2011) Sió Pláza, Siófok (2012) Plázák Budapesten Sugár (1980) Budagyöngye (1994) Duna Plaza (1996) Pólus Center (1996) Csepel Plaza (1997) Shopmark (1997) ( 2017-ig Europark) Mammut I (1998) Lurdy Ház (1998) Campona (1999) WestEnd City Center (1999) GoBuda (2022-ig Eurocenter) (2000) Eleven Center (2000) Mammut II (2001) MOM Park (2001) Árkád (2002) World Mall (2003) (2024-ig AsiaCenter) Savoya Park (2004) Újbuda Center (2006) Arena Mall (2007) (2018-ig Arena Plaza) Allee (2009) Corvin Plaza (2010) KöKi Terminál (2011) Europeum (2011) Etele Plaza (2020) Fordítás Ez a szócikk részben vagy egészben a Plaza című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Jegyzetek Források Pláza.lap.hu – Linkgyűjtemény A Gruen-transzfer – Reklámfogás.blog.hu, 2016. augusztus 26. Az internetes kereskedelem megöli a bevásárlóközpontokat Archiválva 2018. április 10-i dátummal a Wayback Machine-ben – Magyar Nemzet, 2017. június 4.